
[bookmark: _Toc1223473175]Opis predmetu zákazky

Predmetom zákazky je poskytnutie systémovej a aplikačnej podpory prevádzky, servisnej údržby a rozvoja existujúceho systému SAP ERP (EHP8) spoločnosti MH TH, a.s. a služby  zabezpečenia podpory (maintenance) SAP Standard Support vendora licencií spoločnosti SAP, za účelom zabezpečenia ich riadnej prevádzkyschopnosti a úprav funkcionalít tak, aby mohla byť zabezpečená sústavná interoperabilita so všetkými informačnými systémami, s ktorými sú integrované.
Tento systém bol implementovaný v rokoch 2021 a 2022 na základe zlúčenia teplárenských spoločností: Bratislavská teplárenská, a.s., Trnavská Teplárenská, a.s., Žilinská teplárenská, a.s., Martinská teplárenská, a.s., Zvolenská tepláreň, a.s. a Tepláreň Košice, a.s.
Rozsah požadovanej licenčnej podpory, aplikačnej a systémovej podpory, údržby a rozvoja je popísaný v nasledujúcich kapitolách.
Súčasná zmluva licenčnej podpory SAP je platná do 31.12.2026. 
Požiadavka na zabezpečenie služby licenčnej podpory je na 48 mesiacov v období od 1.1.2027 do 31.12.2030. 
Súčasná zmluva servisných služieb a podpory SAP je platná do 31.12.2026. 
Požiadavka na zabezpečenie servisných služieb a podpory a rozvoja SAP je na 48 mesiacov v období od 1.1.2027 do 31.12.2030. 

[bookmark: _Toc1805645213]ÚVOD
Zákazka pokrýva zabezpečenie kontinuálnej prevádzky, podpory a servisných služieb (SLA) pre SAP riešenie MH Teplárenského holdingu, a.s. (ďalej „MHTH“ alebo „Obstarávateľ“) a vytvorenie podmienok pre jeho ďalší a  rozvoj.
Základným princípom projektu je zachovanie existujúcich procesov a funkcionalít a ich rozvoja, pričom cieľom je najmä zabezpečenie ďalšej podporovateľnosti a predĺženie životného cyklu SAP riešenia. Požadované je zachovanie centrálneho riešenie pre celý holding. Súčasťou predmetu zákazky je najmä zabezpečenie SLA a prevádzkovej podpory centrálneho SAP riešenia.
Predmet zákazky má zároveň vytvoriť stabilný technologický a aplikačný základ pre budúci rozvoj SAP prostredia MHTH, pričom konkrétne rozvojové požiadavky a integrácie budú realizované podľa potrieb Obstarávateľa.
Budúce rozvojové požiadavky Obstarávateľa budú zahŕňať:
· konverziu SAP na cieľovú technologickú platformu pri zachovaní existujúcich procesov s cieľom optimalizácie týchto procesov,
· realizáciu rozvojových požiadaviek na základe jednotlivých objednávok,
· zabezpečenie a rozvoj integrácií s ďalšími systémami, najmä GIS, CRM a ďalšími súčasnými alebo budúcimi riešeniami Obstarávateľa.

[bookmark: _Toc218800065][bookmark: _Toc328809439]Popis informačného systému SAP ERP – Súčasný stav
Spoločnosť v súčasnosti prevádzkuje podnikový informačný systém SAP ERP ECC 6.0 Enhancement Package 8 v prostredí on-premise infraštruktúry. Riešenie využíva databázu Microsoft SQL Server a prevádzkované na virtualizovanej platforme pod operačným systémom Windows Server 2019. Prevádzka SAP riešenia je zabezpečená prostredníctvom samostatných vývojových, testovacích a produkčných prostredí, ktoré tvoria štandardnú trojsystémovú architektúru.
Základné technické parametre súčasného SAP ERP prostredia:
	Technické informácie aktuálneho systému SAP   

	Názov produktu
	SAP ERP ECC6.0 EHP8

	SIDs systémov
	T3D (vývojové), 
T3Q (testovacie), 
T3P (produkčné)

	Operačný systém
	Windows Server 2019 

	Aktuálna databáza
	MS SQL server 2019

	CS (Content Server)
	SAP CS 7.53

	Databáza CS 
	MaxDB

	Virtualizačná platforma
	Vmware



Systém predstavuje kľúčovú platformu pre podporu ekonomických, logistických, obchodných, investičných a údržbových procesov spoločnosti. V priebehu rokov bol prispôsobovaný špecifickým požiadavkám organizácie prostredníctvom zákazníckych rozšírení, integrácií a vlastného vývoja. Aktuálne systém využíva približne 208 používateľov s rôznou mierou aktivity a obsahuje rozsiahlu historickú databázu obchodných transakcií a kmeňových údajov.
V ďalších podkapitolách sú predstavené architektúra súčasného stavu riešenia SAP ERP a funkcionality jednotlivých modulov systému.

[bookmark: _Toc558099036]Aktuálny licenčný model

Spoločnosť MH TH, a. s. má v súčasnej dobe zakúpené nasledovné licencie uvedené v tabuľke.

	Produkt / Product name 
	Jednotka / Sales unit 
	Množstvo / Quantity 
	Platnosť licencii do

	SAP Developer User 
	Users 
	2 
	31.12.2026

	SAP Professional User 
	Users 
	230 
	31.12.2026

	SAP Application Limited Professional User 
	Users 
	30 
	31.12.2026

	SAP Payroll Processing 
	500 master records 
	2 
	31.12.2026

	SAP NetWeaver PI Base Engine 
	50 GB/month 
	2 
	31.12.2026

	SAP Enterprise Integration for Work Manager mobile app 
	Users 
	50 
	31.12.2026

	SAP Digital Access 
	1000 Documents 
	400 
	31.12.2026

	SAP S/4HANA Enterprise Management for ERP customers 
	Flat Fee 
	1 
	31.12.2026

	SAP HANA, runtime edition for applications & SAP BW - Install Base Partial for Indirect landscape 
	HSAV 
	1 
	31.12.2026

	SAP HANA, runtime edition for applications & SAP BW - New/Subsequent Partial 
	HSAV 
	1 
	31.12.2026



Požadovaný cieľový stav je zabezpečenie služieb licenčnej podpory SAP pre existujúce licencie uvedené v tabuľke a zároveň zabezpečenie licenčnej podpory po konverzii na verziu S/4 HANA.

Typ licencii ako aj počty sa môžu meniť v závislosti od návrhu licencii vhodných pre platformu S/4 HANA.

[bookmark: _Toc1818246833]Súčasná architektúra
Kapitola  popisuje súčasnú architektúru riešenia SAP ERP spolu s ostatnými systémami, ktoré zabezpečujú podporu kľúčových podnikových a finančných procesov organizácie. Popis zahŕňa základnú technologickú a systémovú architektúru riešenia, členenie SAP prostredia a prehľad využívaných funkcionalít a modulov vrátane ich základného účelu a vzájomných väzieb.
Popri systéme SAP ERP spoločnosť prevádzkuje aj viaceré interné systémy a interaguje s externými informačnými službami a registrami tretích strán na podporu špecializovaných obchodných, prevádzkových, analytických a legislatívnych procesov. Súčasťou aplikačného prostredia sú HR systémy, systémy prevádzkovej technológie TEMS a ďalšie a reportingové a analytické platformy. Väčšina týchto systémov je so SAP prostredím prepojená prostredníctvom integračnej platformy Apache Camel a komponentmi Apache Active MQ, čo zabezpečujú výmenu obchodných, ekonomických, prevádzkových a kmeňových údajov. Niektoré prenosy údajov sú však naďalej realizované manuálne prostredníctvom exportu údajov do súborov MS Excel a ich následného importu do cieľových systémov.
Systém TEMS predstavuje kľúčový odborný informačný systém v oblasti energetiky, ktorý zabezpečuje zber, spracovanie a vyhodnocovanie prevádzkových a meracích údajov, podporuje obchodné procesy súvisiace s dodávkou energetických komodít a poskytuje podklady pre fakturáciu a reporting. V rámci API rozhrania sú kmeňové dáta odberateľov integrované zo systému SAP do TEMS. Zo systému TEMS nie je zavedená priama integrácia do modulu FI. Prepojenie prebieha prostredníctvom modulu SD, z ktorého sa účtovné zápisy následne prenášajú a účtujú do prostredia modulu FI.
Spoločnosť prevádzkuje tri systémy spravujúce oblasť  personalistiky a miezd (názvy sú v dokumente anonymizované), a to sú Dochádzkový systém, HR Systém 1 a HR Systém 2. HR Systém 1 je hlavný evidenčný a mzdový systém. HR Systém 2 je webový self-service systém pre zamestnancov a manažérov, ktorý rieši schvaľovania, nábor, organizačnú štruktúru a podobne. HR Systém 1 má jednosmerné API rozhrania, v rámci ktorých sa do systému SAP  prenášajú účtovné doklady miezd a kmeňové záznamy zamestnancov (HR Mini-Master). Nákladové strediská nie sú predmetom automatickej integrácie v rámci rozhrania a preto v SAP ERP a HR Systém 2 sa zakladajú manuálne. 
Nižšie je predstavený architektúrny prehľad celého systémového prostredia spoločností vrátane integrácií, interných a externých systémov, ktorý zobrazuje ďalšie detaily. 

[bookmark: _Toc238406027]Obrázok 1 Architektúra súčasného stavu

[bookmark: _Toc1019274188]Zoznam používaných modulov SAP 


Tabuľka 1 Zoznam používaných modulov SAP v MHTH
	Modul
	Popis

	FI 
	Finančné účtovníctvo 

	FI-AA 
	Majetok 

	CO 
	Kontroling 

	SD 
	Odbyt 

	MM 
	Materiálové hospodárstvo a nákup

	PM 
	Plánovanie a údržba 

	IM 
	Riadenie investícií 

	PS 
	Projektové riadenie 

	WF 
	Workflow  

	BC 
	SAP Báza 




[bookmark: _Toc1705591645]Zoznam aktuálnych integrácií interných systému SAP
Tabuľka 2 Aktuálne integrácie SAP
	Modul
	Kom. Partner
	Protokol
	Dátový objekt

	SAP SD
	TEMS
	REST WS - REST WS
	Obchodný partner, Platiteľ

	TEMS
	SAP SD
	REST WS - REST WS
	Zmluva

	TEMS
	SAP SD
	REST WS - REST WS
	Preddavky

	TEMS
	SAP SD
	REST WS - REST WS
	Fakturačné podklady

	SAP MM
	TEMS
	REST WS - REST WS
	Vyskladnenie merača

	HR Systém 1
	SAP FI
	DB view read – REST WS
	Kmeňové dáta zamestnanca

	SAP CO
	HR Systém 2
	Manuálne z reportov -.xlsx
	Nákladové strediská

	SAP FI
	HR Systém 1
	REST WS - DB staging table write (momentálne sa nevyužíva)/
manuálne z reportov -.xlsx
	Zrážky z miezd

	HR Systém 2
	SAP FI
	REST WS - REST WS
	Účtovné zápisy sumárne (Mzdy vrátane služobných ciest)

	Dochádzkový systém
	HR Systém 1
	Manuálne z reportov -.xlsx
	Dochádzka

	HR Systém 1
	Dochádzkový systém
	REST WS - REST WS
	Organizačná štruktúra



Zoznam aktuálnych integrácií externých systémov:
· Rozhranie na PowerBI (DWH). V rámci modulu FI je predmetom tohto rozhrania export dát z tabuľky prostredníctvom denného jobu a dáta sú do prostredia PowerBI následne prenášané cez API volanie. 
· Rozhranie na ECB. Ide o RFC rozhranie na ECB pre potreby načítania a zápisu denného kurzového lístka. 
· Rozhranie na Finančnú správu SR. Pre potreby vykonávania kontroly bankových účtov tuzemských dodávateľov a odberateľov voči Zoznamu platiteľov DPH s číslami bankových účtov, ktoré používajú na podnikanie zverejnenom na Finančnej správe SR bolo sprístupnené RFC rozhranie na edane.financnasprava.sk. Overenie je implementované v rámci funkcionality „Online validation framework“. 
Do konca roku 2026 bude implementované aj rozhranie v štandarde PEPPOL v súvislosti s legislatívnou požiadavkou elektronickej fakturácie (eFaktúra) od 1.1.2027.
· Overenie IČ DPH. Overenie je implementované v rámci funkcionality „Online validation framework“ na register VIES (VAT Information Exchange System). Rozhranie na VIES je realizované ako RFC rozhranie.
· Import daňových dlžníkov. Na dennej báze je nastavená úloha, ktorá spúšťa zákaznícke riešenie. Predmetom riešenia je import súboru daňových dlžníkov zo stránky Finančnej správy SR.
· Integrácia na web stránku MHTH. Pre potrebu zverejňovania dodávateľských faktúr a objednávok. Funkcionalita exportu na web je pokrytá zákazníckym riešením nad modulom MM.

[bookmark: _Toc1086970238]Báza (BC) 
Oblasť Bázy (SAP Basis, alebo Basis Components - BC) predstavuje technologický základ prostredia SAP ERP zabezpečujúci prevádzku, administráciu a správu celého systému. Súčasťou tejto oblasti sú činnosti súvisiace so správou používateľov, autorizácií, monitorovaním systému, správou transportov, aktualizáciami systému, správou databáz a integráciou s technickou infraštruktúrou organizácie.
V rámci prevádzky systému sú realizované procesy správy používateľských účtov a oprávnení, vrátane prideľovania a úpravy rolí, správy autorizačných objektov a zabezpečenia prístupu používateľov k jednotlivým funkcionalitám systému v súlade s ich pracovným zaradením a kompetenciami.
Významnou súčasťou oblasti BC je priebežný monitoring technického stavu systému a jeho výkonnosti. Prevádzka zahŕňa sledovanie dostupnosti jednotlivých systémových komponentov, monitorovanie systémových udalostí, kontrolu výkonových parametrov a riešenie technických incidentov ovplyvňujúcich stabilitu alebo dostupnosť SAP prostredia.
Oblasť zároveň zabezpečuje správu transportov a riadenie zmien medzi vývojovým, testovacím a produkčným prostredím. Súčasťou prevádzky je nasadzovanie systémových úprav, aplikácia bezpečnostných a legislatívnych aktualizácií, implementácia SAP Notes a priebežná údržba technologickej platformy.
Technická správa systému pokrýva aj procesy zálohovania a obnovy dát, správu databázovej vrstvy a podporu mechanizmov zabezpečujúcich kontinuitu prevádzky informačného systému. Prevádzkované riešenie využíva databázovú platformu Microsoft SQL Server a virtualizovanú infraštruktúru VMware.
Oblasť BC zároveň zabezpečuje technologickú integráciu SAP prostredia s ostatnými internými a externými systémami organizácie. Súčasťou riešenia sú integračné rozhrania využívajúce rôzne komunikačné mechanizmy vrátane webových služieb, RFC komunikácie, API rozhraní a dávkového spracovania údajov, prostredníctvom ktorých dochádza k výmene údajov medzi SAP a ostatnými časťami aplikačného prostredia.
Súčasťou oblasti BC je aj zabezpečenie technickej bezpečnosti SAP prostredia. V rámci prevádzky sú realizované činnosti zamerané na aplikáciu bezpečnostných aktualizácií a opráv, priebežné odstraňovanie identifikovaných zraniteľností a udržiavanie systému v podporovanom a bezpečnom stave. Významnou súčasťou prevádzky sú opatrenia zamerané na hardening SAP systémov, ochranu komunikačných kanálov a bezpečný prenos údajov medzi jednotlivými systémami. Oblasť zároveň pokrýva procesy identifikácie, evidencie a riešenia bezpečnostných incidentov, vrátane prijímania opatrení na elimináciu bezpečnostných hrozieb a minimalizáciu ich dopadov na prevádzku informačného systému.

Finančné účtovníctvo (FI)
Modul Finančné účtovníctvo predstavuje jeden z najdôležitejších pilierov súčasného riešenia. Zabezpečuje vedenie hlavnej knihy, správu záväzkov a pohľadávok, bankové operácie, daňovú evidenciu a podporu účtovných uzávierok. V systéme sú prevádzkované dva účtovné okruhy reprezentujúce spoločnosti MH Teplárenský holding, a.s. a MH Manažment, a.s., pričom obe využívajú menu EUR a zdieľajú rovnaký fiškálny kalendár K4.
Špecifickou vlastnosťou riešenia je aktívne využívanie document splittingu, ktorý zabezpečuje automatické rozúčtovanie položiek podľa profit centier a segmentov, čo umožňuje sledovanie hospodárskych výsledkov podľa jednotlivých oblastí podnikania, ako sú výroba tepla, distribúcia tepla či energetické služby. Konfigurácia je doplnená rozsiahlym nastavením DPH pre slovenskú legislatívu. 
Pre oblasť bankovníctva je vykonávaný manuálny import výpisov z účtu pre banky ČSOB, Tatra banka, Slovenská sporiteľňa, UniCredit Bank a Štátna pokladnica. Štandardné a zákaznícke riešenia podporujú spracovanie elektronických bankových výpisov, tvorby platobných príkazov v SEPA formáte. Súčasťou konfigurácie sú detailne definované firemné banky, bankové účty a ich väzby na účty hlavnej knihy.
Viaceré zákaznícke rozšírenia podporujú správu pohľadávok, upomínanie, výpočet úrokov z omeškania, odsúhlasovanie zostatkov a tvorbu špecializovaných finančných reportov.
[bookmark: _Toc897204492]Kontroling (CO)
Modul Kontroling zabezpečuje podporu manažérskeho riadenia nákladov, plánovania, rozpočtovania, vyhodnocovania hospodárskych výsledkov a interného reportingu. Riešenie je prevádzkované v dvoch nákladových okruhoch, pričom hlavné využitie je sústredené do nákladového okruhu spoločnosti MHTH (druhý nákladový okruh pre MH Manažment, a.s.).
Implementácia pokrýva oblasti nákladových stredísk, interných zákaziek, profit centier, projektového kontrolingu a evidencie štatistických ukazovateľov. Organizačná štruktúra kontrolingu je úzko previazaná s ostatnými modulmi SAP, predovšetkým s finančným účtovníctvom, projektovým riadením, správou majetku a logistikou. Nákladové strediská reflektujú organizačné členenie spoločnosti a jednotlivé prevádzkové útvary.
Súčasné riešenie podporuje plánovanie nákladov a výnosov prostredníctvom viacerých plánovacích verzií využívaných na tvorbu rozpočtov, prognóz a porovnávanie plánovaných a skutočných hodnôt. Plánovacie procesy sú realizované kombináciou štandardných funkcionalít SAP a manuálnych importov údajov z externých zdrojov.
Významnou súčasťou riešenia je evidencia a vyhodnocovanie nákladov a výnosov podľa ziskových stredísk, čo umožňuje sledovanie ekonomických výsledkov jednotlivých oblastí podnikania. Modul zároveň podporuje alokačné procesy, interné preúčtovania a manažérske členenie nákladov potrebné pre finančné riadenie spoločnosti.
Reporting je zabezpečovaný kombináciou štandardných SAP nástrojov a zákazníckych reportov. Manažérske výstupy a segmentové reporty sú ďalej spracovávané prostredníctvom integrácie s platformou Power BI, ktorá slúži na tvorbu analytických prehľadov a vizualizáciu ekonomických ukazovateľov.
Z pohľadu rozsahu funkcionality predstavuje modul Kontroling stabilnú a aktívne využívanú súčasť riešenia, pričom jeho konfigurácia a procesné nastavenia sú úzko previazané s finančným účtovníctvom a ďalšími kľúčovými podnikovými procesmi. Riešenie je využívané predovšetkým na podporu plánovania, sledovania nákladov, manažérskeho reportingu a hodnotenia hospodárskej výkonnosti jednotlivých organizačných a podnikateľských oblastí spoločnosti.
[bookmark: _Toc365051459]Majetok (FI-AA)
Oblasť Majetku (FI-AA), ktorá predstavuje vedľajšiu knihu finančného účtovníctva, zabezpečuje evidenciu, účtovanie a správu investičného majetku počas celého jeho životného cyklu. Riešenie pokrýva procesy obstarania, zaradenia do používania, odpisovania, technického zhodnotenia, prevodov, vyradenia a inventarizácie majetku. Modul je úzko integrovaný s finančným účtovníctvom, projektovým riadením a vybranými podpornými evidenciami organizácie.
Súčasná implementácia podporuje správu majetku pre viacero právnych subjektov skupiny a zahŕňa účtovné, daňové aj manažérske požiadavky na vykazovanie hodnoty majetku. Konfigurácia obsahuje viacero odpisových oblastí určených pre finančné účtovníctvo, daňové účely, evidenciu dotácií a ďalšie špecifické požiadavky organizácie. Riešenie tak umožňuje paralelné sledovanie majetku z rôznych pohľadov pri zachovaní jednotnej evidencie.
Významnú časť funkcionality predstavuje evidencia a správa majetku financovaného zo štátnych a európskych dotačných programov. Systém podporuje sledovanie väzby medzi majetkom a zdrojmi financovania, ako aj súvisiace účtovné a reportingové procesy potrebné pre vykazovanie čerpania dotácií a investičných prostriedkov.
Procesy obstarania majetku sú prepojené s riadením investícii a internými investičnými aktivitami organizácie. Majetok môže byť vytváraný prostredníctvom logistických procesov, projektového riadenia alebo priamych účtovných operácií, pričom následne prechádza štandardnými procesmi zaradenia, odpisovania a prevádzkovej evidencie.
Súčasťou riešenia sú aj rozšírené reportingové funkcionality podporujúce finančné riadenie, inventarizáciu majetku, sledovanie dotácií, vyhodnocovanie odpisov a správu majetku prideleného zamestnancom alebo jednotlivým organizačným útvarom. Vybrané procesy boli v minulosti rozšírené zákazníckym vývojom s cieľom pokryť špecifické požiadavky spoločnosti v oblasti investičného majetku a dotačných programov.
Modul predstavuje stabilnú a aktívne využívanú súčasť existujúceho SAP riešenia. Obsahuje rozsiahlu historickú evidenciu majetku a tvorí dôležitý zdroj údajov pre finančné výkazníctvo, investičné riadenie a zákonné povinnosti organizácie. Z pohľadu budúcej transformácie na SAP S/4HANA je zachovanie historických údajov a existujúcich procesov správy majetku jedným z významných požiadaviek riešenia.
[bookmark: _Toc80373465]Projektové riadenie (PS)
Oblasť Projektového riadenia (PS) zabezpečuje podporu plánovania, realizácie a vyhodnocovania projektových aktivít spoločnosti, predovšetkým v oblasti investičných a prevádzkových akcií. Riešenie slúži na sledovanie nákladov a ekonomických ukazovateľov počas celého životného cyklu projektu a predstavuje dôležitý nástroj pre riadenie investičných zámerov organizácie.
Implementácia je založená na využívaní projektov a prvkov projektovej štruktúry (WBS), prostredníctvom ktorých dochádza k evidencii a kontrole nákladov súvisiacich s jednotlivými investičnými alebo prevádzkovými aktivitami. Projekty sú rozdeľované podľa charakteru realizovaných činností, pričom riešenie podporuje samostatné spracovanie investičných a prevádzkových projektov. Organizačná a procesná štruktúra projektov reflektuje potreby spoločnosti pri plánovaní, realizácii a vyhodnocovaní investícií.
Projektový systém je úzko integrovaný s modulmi Finančné účtovníctvo (FI), Kontroling (CO), Majetok (FI-AA), Plánovanie a údržba (PM) a Materiálové hospodárstvo (MM). Prostredníctvom týchto integrácií dochádza k evidencii nákladov vznikajúcich počas realizácie projektov, sledovaniu investičných výdavkov a následnému prevodu investičných celkov do evidencie majetku.
Súčasťou riešenia sú validačné a kontrolné mechanizmy zabezpečujúce správnosť zadávaných údajov a dodržiavanie interných pravidiel organizácie. Implementované sú tiež automatizačné prvky podporujúce klasifikáciu projektov a priraďovanie vybraných atribútov na základe typu alebo charakteru projektu.
Projektový systém je využívaný najmä na sledovanie nákladov, kontrolu realizácie investičných zámerov a podporu súvisiacich reportingových procesov. Využívané sú štandardné funkcionality SAP pre evidenciu projektov a ich ekonomické vyhodnocovanie, pričom externé integrácie a zákaznícke rozšírenia sú v tejto oblasti zastúpené len v obmedzenej miere.
Existujúca implementácia predstavuje stabilnú súčasť podnikového riešenia a tvorí významný nástroj pre riadenie investičných aktivít spoločnosti. Vzhľadom na prepojenie s finančnými, logistickými a majetkovými procesmi predstavujú projektové dáta dôležitú súčasť historických údajov organizácie, ktoré je potrebné zachovať aj v rámci budúcej transformácie na platformu SAP S/4HANA.
[bookmark: _Toc920899914]Riadenie investícií (IM)
Oblasť Riadenia investícií (Investment Management, IM) predstavuje funkcionalitu SAP určenú na podporu plánovania, evidencie a sledovania investičných aktivít organizácie. V existujúcom riešení je táto oblasť nakonfigurovaná a prepojená najmä s Projektovým riadením (PS), Finančným účtovníctvom (FI), Kontrolingom (CO) a Majetkom (FI-AA).
Implementácia obsahuje definované investičné programy, investičné profily a súvisiace organizačné nastavenia umožňujúce evidenciu a klasifikáciu investičných zámerov. Funkcionalita bola navrhnutá ako podpora investičného procesu od schválenia investície až po jej realizáciu a následné zaradenie majetku do používania.
V súčasnosti je využívanie modulu obmedzené predovšetkým na evidenčné a podporné účely, pričom významná časť procesov plánovania investícií, rozpočtovania a priebežného vyhodnocovania nie je aktívne využívaná. Hlavná časť riadenia investičných aktivít je realizovaná prostredníctvom Projektového systému, ktorý zabezpečuje evidenciu nákladov a realizáciu jednotlivých investičných projektov.
Oblasť Riadenia investícií je napriek obmedzenému využívaniu súčasťou celkovej architektúry SAP riešenia a obsahuje relevantné konfiguračné nastavenia, ktoré sú previazané s investičnými procesmi organizácie. Funkcionalita zároveň vytvára predpoklady pre budúce rozšírenie podpory investičného plánovania, rozpočtovania a monitorovania investícií bez potreby zásadných zmien v architektúre riešenia.
Modul neobsahuje významné externé integrácie, zákaznícke rozšírenia ani workflow procesy špecifické pre oblasť Riadenia investícií. Z pohľadu budúceho prechodu na SAP S/4HANA predstavuje táto oblasť štandardnú súčasť riešenia, pričom jej existujúce nastavenia a väzby na Projektový systém a správu majetku tvoria dôležitý kontext pre zachovanie kontinuity investičných procesov organizácie.
[bookmark: _Toc915809182]Materiálové hospodárstvo a nákup (MM)
Oblasť Materiálového hospodárstva a nákupu (Materials Management, MM) zabezpečuje podporu obstarávania materiálu a služieb, správu skladových zásob, evidenciu pohybov materiálu a spracovanie súvisiacich logistických procesov. Riešenie predstavuje jednu z kľúčových súčastí SAP prostredia a je úzko integrované s finančným účtovníctvom, kontrolingom, projektovým systémom a údržbou zariadení.
Organizačná štruktúra modulu je postavená na jednej centrálnej nákupnej organizácii zabezpečujúcej obstarávanie pre šesť závodov spoločnosti a generálneho riaditeľstva MHTH. Súčasťou riešenia je sieť 48 skladových lokalít a 38 nákupných skupín pokrývajúcich jednotlivé komodity, prevádzkové oblasti a špecializované druhy obstarávania. Takto nastavená štruktúra umožňuje centralizované riadenie nákupných procesov pri zachovaní podpory potrieb jednotlivých prevádzok.
V oblasti kmeňových dát systém spravuje približne 23 000 materiálových kariet rozdelených do viac ako 200 skupín materiálov. Evidované sú materiály určené pre prevádzkové činnosti, investičné projekty, údržbu zariadení, energetické hospodárstvo aj podporné podnikové procesy. Kmeňové údaje dodávateľov sú zdieľané s finančným účtovníctvom, čím je zabezpečená jednotná evidencia obchodných partnerov a väzba medzi logistickými a účtovnými procesmi.
Implementácia podporuje kompletný nákupný proces od vzniku požiadavky na obstaranie cez schvaľovanie, vytvorenie objednávky, príjem materiálu alebo služby až po spracovanie dodávateľskej faktúry. Riešenie pokrýva obstarávanie materiálových položiek aj služieb, vrátane rámcových zmlúv a kontraktov využívaných pri dlhodobých obchodných vzťahoch. Súčasťou procesov sú viacstupňové schvaľovacie mechanizmy reflektujúce organizačnú štruktúru a interné kontrolné pravidlá spoločnosti.
Významnú časť funkcionality predstavuje správa zmlúv a kontraktov. V systéme sú evidované desiatky typov zmluvných dokumentov podporujúcich obstarávanie služieb, investičných činností, prevádzkových dodávok aj špecializovaných obchodných vzťahov. Riešenie obsahuje automatizované kontroly sledujúce platnosť kontraktov, úroveň ich čerpania a dodržiavanie definovaných obchodných podmienok.
Oblasť skladového hospodárstva zabezpečuje evidenciu príjmov, výdajov, presunov a inventúrnych operácií. Materiálové pohyby vznikajú nielen v rámci logistických procesov, ale aj v súvislosti s realizáciou údržby, investičných projektov a prevádzkových činností jednotlivých závodov. Systém zároveň poskytuje podklady pre finančné účtovníctvo a kontrolingu, čím zabezpečuje konzistentné vyhodnocovanie skladových zásob a súvisiacich nákladov.
Spracovanie dodávateľských faktúr je realizované v integrovanom procese nadväzujúcom na nákupné objednávky, príjem materiálu a potvrdenie dodaných služieb. Implementácia obsahuje prvky automatizácie, elektronického spracovania dokumentov a workflow mechanizmy podporujúce schvaľovanie faktúr a súvisiacich účtovných dokladov.
Súčasťou riešenia sú aj zákaznícke rozšírenia zamerané najmä na podporu schvaľovacích procesov, generovanie dokumentov, zverejňovanie vybraných obchodných dokumentov, inventarizačné procesy a reportingové požiadavky organizácie. Modul je zároveň prepojený s ďalšími podnikovými systémami a tvorí významný zdroj údajov pre ekonomické, prevádzkové a manažérske vyhodnocovanie činností spoločnosti.
Materiálové hospodárstvo patrí medzi najaktívnejšie využívané oblasti existujúceho SAP riešenia a svojím rozsahom podporuje kľúčové procesy súvisiace s nákupom, skladovaním, obstarávaním služieb a prevádzkou jednotlivých organizačných jednotiek spoločnosti.
[bookmark: _Toc721972758]Predaj a distribúcia (SD)
Oblasť Predaja a distribúcie (Sales and Distribution, SD) zabezpečuje podporu obchodných procesov spoločnosti od správy zákazníkov a zmluvných vzťahov až po fakturáciu a evidenciu realizovaných dodávok služieb. Riešenie predstavuje jednu z kľúčových oblastí informačného systému a je úzko prepojené s finančným účtovníctvom, kontrolingom a externými odbornými systémami využívanými na podporu hlavných predmetov podnikania spoločnosti.
Implementácia je prevádzkovaná pre dve predajné organizácie zodpovedajúce jednotlivým právnym subjektom skupiny. Organizačná štruktúra ďalej zahŕňa viacero distribučných ciest, produktových oblastí, predajných kancelárií, predajných skupín a expedičných stredísk, ktoré odrážajú prevádzkovú štruktúru spoločnosti a jej geografické rozloženie.
Kmeňová evidencia zahŕňa viac ako 5 000 zákazníkov a približne 800 materiálových kariet využívaných v obchodných procesoch. Riešenie podporuje správu obchodných partnerov, vedenie zákazníckych kmeňových údajov a ich väzbu na finančné a fakturačné procesy. Významnú časť obchodnej agendy tvorí evidencia zmluvných vzťahov a obchodných prípadov súvisiacich najmä s dodávkou tepla, elektrickej energie, chladu a súvisiacich služieb.
Systém spracováva rozsiahle objemy obchodných transakcií. V evidencii sa nachádzajú cca 500 000 obchodných dokumentov vrátane zákaziek a faktúr, pričom riešenie zabezpečuje kompletný životný cyklus obchodného prípadu od uzatvorenia zmluvného vzťahu, cez evidenciu objednávok a dodávok až po vystavenie faktúry a zaúčtovanie výnosov.
Významnou súčasťou riešenia je cenotvorba, ktorá bola prispôsobená špecifickým požiadavkám podnikania spoločnosti. Systém podporuje automatizované určovanie cien na základe kombinácie produktových, zákazníckych a obchodných parametrov. Konfigurácia zahŕňa viacero cenových schém a podmienok reflektujúcich rozdielne druhy poskytovaných služieb a komodít.
Kľúčovú úlohu v oblasti predaja zohráva integrácia s externým systémom TEMS, prostredníctvom ktorého dochádza k výmene údajov potrebných pre obchodné, meracie a fakturačné procesy. Integrácia zabezpečuje automatizovaný prenos údajov medzi systémami a predstavuje jeden z najvýznamnejších integračných bodov existujúceho riešenia.
Súčasťou implementácie sú aj zákaznícke rozšírenia a špecializované formuláre podporujúce fakturačné procesy, tlač obchodných dokumentov, reporting a špecifické požiadavky organizácie. Riešenie zároveň obsahuje historické elektronické prílohy a dokumenty naviazané na obchodné transakcie, ktoré tvoria významnú súčasť prevádzkových dát.
Oblasť Predaja a distribúcie predstavuje stabilnú a dlhodobo využívanú súčasť SAP riešenia. Vzhľadom na rozsah zákazníckych dát, vysoký objem obchodných transakcií, význam integračných väzieb a rozsiahlu podporu hlavných podnikových procesov patrí medzi najdôležitejšie funkcionality existujúceho systému, pri ktorých je požadované zachovanie kontinuity procesov a historických údajov aj v rámci budúceho prechodu na platformu SAP S/4HANA.

[bookmark: _Toc160908578]Plánovanie a údržba (PM)
Oblasť Plánovanie a údržba (Plant Maintenance, PM) zabezpečuje podporu správy technického majetku, plánovania údržby a evidencie činností súvisiacich s prevádzkou a údržbou technologických zariadení spoločnosti. Riešenie je využívané naprieč jednotlivými prevádzkami a predstavuje významný nástroj pre zabezpečenie spoľahlivej a efektívnej prevádzky výrobných a distribučných technológií.
Implementácia je založená na evidencii technických objektov, ktoré sú organizované podľa prevádzkových, technologických a lokalizačných kritérií. Systém obsahuje rozsiahlu evidenciu technických miest a zariadení pokrývajúcich výrobné, distribučné, technologické, dopravné a podporné prostriedky využívané pri prevádzke spoločnosti. Evidované sú okrem iného energetické zariadenia, technologické celky, budovy, dopravné prostriedky, meracie zariadenia a ďalší prevádzkový majetok.
Riešenie podporuje plánovanie preventívnej údržby, realizáciu pravidelných servisných činností, evidenciu porúch a spracovanie požiadaviek na údržbu. Súčasťou implementácie sú procesy vytvárania a správy hlásení, plánovania údržbových zásahov a evidencie údržbových zákaziek realizovaných vlastnými aj externými kapacitami. Prostredníctvom systému sú zároveň evidované súvisiace náklady, spotreba materiálu a vykonané práce.
Oblasť Údržby zariadení je úzko integrovaná s modulmi Materiálové hospodárstvo a nákup (MM), Kontroling (CO), Projektové riadenie (PS) a Majetok (FI-AA). Táto integrácia umožňuje prepojenie údržbových činností so skladovým hospodárstvom, nákladovým účtovaním, investičnými aktivitami a evidenciou majetku.
Významnou súčasťou riešenia sú procesy plánovanej údržby založené na definovaných údržbových plánoch a harmonogramoch servisných zásahov. Systém zároveň poskytuje podporu pre evidenciu porúch, analýzu prevádzkových udalostí a vyhodnocovanie technického stavu zariadení. Takto získané údaje slúžia ako podklad pre operatívne riadenie údržby aj dlhodobé plánovanie obnovy majetku.
Implementácia obsahuje tiež zákaznícke rozšírenia podporujúce špecifické procesy spoločnosti, najmä v oblasti evidencie výkonov, organizačného riadenia údržbových činností a reportingu. V rámci budúceho rozvoja riešenia sa uvažuje aj s ďalším rozšírením integrácie technických objektov s externými systémami využívanými na správu technickej infraštruktúry.
Oblasť Údržby zariadení predstavuje stabilnú a aktívne využívanú súčasť existujúceho SAP riešenia. Vzhľadom na jej význam pre prevádzku spoločnosti, rozsah evidovaných technických objektov a prepojenie s ostatnými podnikovými procesmi je zachovanie kontinuity tejto funkcionality jednou z dôležitých požiadaviek pri budúcej transformácii riešenia na platformu SAP S/4HANA.
[bookmark: _Toc1526257913]Workflow (WF) 
Workflow predstavuje funkcionalitu SAP určenú na automatizáciu schvaľovacích procesov, smerovanie úloh medzi používateľmi a zabezpečenie riadeného spracovania dokumentov podľa definovaných pravidiel a kompetencií. Umožňuje automatické prideľovanie úloh zodpovedným osobám, sledovanie stavu spracovania požiadaviek a evidenciu jednotlivých krokov schvaľovacieho procesu.
V prostredí spoločnosti je workflow funkcionalita využívaná predovšetkým prostredníctvom štandardných SAP workflow mechanizmov v oblasti Materiálového hospodárstva (MM), kde podporuje schvaľovanie nákupných požiadaviek, nákupných objednávok a rámcových kontraktov. Schvaľovacie procesy reflektujú organizačnú štruktúru spoločnosti a kompetenčný model jednotlivých používateľov, čím zabezpečujú dodržiavanie interných kontrolných a schvaľovacích mechanizmov.
Významnou súčasťou existujúceho riešenia je workflow pre schvaľovanie a spracovanie dodávateľských faktúr. Proces zabezpečuje distribúciu faktúr príslušným zodpovedným osobám na kontrolu a schválenie. Súčasťou riešenia aj automatizovaný notifikačný mechanizmus na báze plánovanej systémovej úlohy, ktorý informuje používateľov o čakajúcich úlohách a upozorňujú na dokumenty vyžadujúce spracovanie v definovaných termínoch.
Workflow funkcionalita predstavuje dôležitú podpornú súčasť existujúceho SAP riešenia, ktorá prispieva k efektívnejšiemu spracovaniu dokumentov, zvýšeniu transparentnosti schvaľovacích procesov a zníženiu potreby manuálnej koordinácie medzi jednotlivými účastníkmi procesov.

[bookmark: _Toc630216237]ŠPECIFIKÁCIA PAUŠÁLNYCH SLUŽIEB A SPÔSOBU PLNENIA
Obstarávateľ požaduje, aby paušálne služby obsahovali: 
·  Služby licenčnej podpory k licencovaným produktom  
·  Služby podpory prevádzky a údržby 
·  Služby zmien malého rozsahu v rámci podpory prevádzky

[bookmark: _Toc2047951683]Služby licenčnej podpory k licencovaným produktom
Poskytovateľ v rámci paušálnych služieb zabezpečí služby softvérovej podpory licencií SAP (SAP Standard Support) zaručujúcu podporu dodávateľa licencií spoločnosti SAP (ďalej len „Softvérová podpora licencií") bližšie špecifikovanú v tabuľke tohto odseku nižšie.
Poskytovateľ je povinný v rámci Paušálnych služieb informovať Obstarávateľa o najnovších verziách licencovaného softvéru. Inštalácie nový verzií softvéru je realizovaná po vzájomnej dohode a to buď ako zmeny v rámci paušálnych služieb alebo ako zmenové požiadavky v prípade rozsiahlych zmien vo verzii.
Poskytovateľ sa zaväzuje poskytnúť Zákazníkovi softvérovú podporu licencií v rozsahu služieb SAP Standard support pre nasledovné SAP Licencie:
A. Podpora licencii do 31.12.2027 (do prechodu na SAP S/4HANA :
	Produkt / Product name 
	Jednotka / Sales unit 
	Množstvo / Quantity 
	Akuálna platnosť licencii do

	SAP Developer User 
	Users 
	2 
	31.12.2026

	SAP Professional User 
	Users 
	230 
	31.12.2026

	SAP Application Limited Professional User 
	Users 
	30 
	31.12.2026

	SAP Payroll Processing 
	500 master records 
	2 
	31.12.2026

	SAP NetWeaver PI Base Engine 
	50 GB/month 
	2 
	31.12.2026

	SAP Enterprise Integration for Work Manager mobile app 
	Users 
	50 
	31.12.2026

	SAP Digital Access 
	1000 Documents 
	400 
	31.12.2026

	SAP S/4HANA Enterprise Management for ERP customers 
	Flat Fee 
	1 
	31.12.2026

	SAP HANA, runtime edition for applications & SAP BW - Install Base Partial for Indirect landscape 
	HSAV 
	1 
	31.12.2026

	SAP HANA, runtime edition for applications & SAP BW - New/Subsequent Partial 
	HSAV 
	1 
	31.12.2026



B. Licencie po konverzii SAP ERP na SAP S/4HANA 

V rámci plánovanej konverzie systému SAP ERP na SAP S/4HANA, teda počas trvania zmluvného vzťahu sa predpokladajú zmeny v štruktúre, typoch, názvoch a množstvách licencií SAP v súlade s licenčnou politikou a migračnými pravidlami spoločnosti SAP platnými v čase realizácie konverzie.

Poskytovateľ berie na vedomie, že zoznam licencií uvedený v tomto popise predmetu zákazky zodpovedá aktuálnemu stavu ku dňu vyhlásenia verejného obstarávania a môže byť v priebehu trvania zmluvy upravený v dôsledku migrácie na platformu SAP S/4HANA, vrátane prechodu na nové licenčné metriky, licenčné produkty alebo nástupnícke licencie definované spoločnosťou SAP.
Konkrétny rozsah, harmonogram, licenčné dopady a súvisiace zmluvné vzťahy budú predmetom samostatného posúdenia a riešenia v nadväznosti na budúcu realizáciu konverzie.

[bookmark: _Toc198411676]Služby podpory prevádzky, údržby - obsah a rozsah paušálnych služieb
Rozsah poskytovania služieb podpory prevádzky, servisnej údržby a technickej podpory jednotného účtovného systému SAP ERP je špecifikovaný v nasledujúcich podkapitolách.
Služby podpory prevádzky a údržby sa riadia relevantnými pravidlami uvedenými v dokumente „Všeobecné pravidlá pre partnerské firmy dodávajúce IT infraštruktúru a softvér“.

[bookmark: _Toc2083527044]Všeobecná servisná a technická podpora SAP prostredia a technické konzultácie
Poskytovateľ zabezpečí všeobecnú servisnú a technickú podporu SAP prostredia, technické konzultácie, v zmysle zmluvy a to najmä: 
· Servicedesk počas pracovných dní v čase pracovnej doby (8:00 -16:00);
· Analýzu chybových stavov nahlásených chýb aplikácie - úroveň L2;
· Preventívne prehliadky SAP prostredia na základe monitorovacích a analytických nástrojov SAP a pravidelných reportov.
· Technickú podpora, servisné zásahy a administráciu;
· Zavádzanie programových aktualizácií na úrovni nahratia SAP Support Packages stack 
(SPs stack) od spoločnosti SAP;
· Zavádzanie programových opráv založených na SAP OSS notes;
· Riešenie autorizačných problémov - úroveň L2;
· Analýza chybových stavov nahlásených chýb na úrovni SAP DB a SAP APPL vrstvy: 
· Krátke dumpy programov 
· Riešenie problémov synchronizácie údajov: 
· chyby spracovania komunikácie (internej - externej);
· chyby zápisu dát do databázy;
· a pod (nevzťahuje sa na analýzu procesov v aplikačných moduloch);

Poskytovateľ sa zaväzuje zaznamenávať servisné služby a podporu súvisiace so zabezpečením prevádzky a servisnej údržby aplikácie SAP ERP ako aj služby rozvoja systému formou prehľadových reportov. Pod pojmom Servicedesk sa na účely tejto zákazky rozumie systém na evidenciu, sledovanie a vyhodnocovanie stavu požiadaviek a incidentov (ďalej len „Servicedesk“). Systém Servicedesk je poskytovaný Poskytovateľom.
[bookmark: _Toc1903893203]Servisné služby a aplikačná podpora
Poskytovateľ zabezpečí servisné služby a aplikačnú podporu v nasledovných oblastiach v zmysle zmluvy: 
· Zavádzanie legislatívnych zmien;
· Správa číselníkov;
· Aplikačná podpora riešení;
· Súčinnosť Poskytovateľa pri integráciách s ostatnými aktivitami Obstarávateľa smerom k podporovanej aplikácií a poskytovanie informácií súvisiacich so zabezpečením produktívnej prevádzky podporovanej aplikácie vrátane konzultácií a školení;
· Zabezpečenie podpory riešenia pre všetky funkčné oblasti - moduly, workflow, integrácie.
[bookmark: _Toc1176196217]Evidencia a reportovanie služieb
Poskytovateľ zabezpečí evidenciu servisných služieb, podpory prevádzky, servisnej údržby a rozvoja systému formou pravidelných prehľadových mesačných reportov v zmysle zmluvy článok II, bod 6.

[bookmark: _Toc1959591927]Podmienky poskytovania služieb podpory prevádzky a údržby
Služby podľa podkapitol 3.2.1 a 3.2.2 tohto odseku tohto článku budú poskytované paušálne počas celej doby trvania zmluvy, pričom Poskytovateľ bez zbytočného odkladu najneskôr však do 5 pracovných dní od dňa obdržania písomnej požiadavky, vyhotoví ponuku a zašle ju Obstarávateľovi na odsúhlasenie. V prípade odsúhlasenia ponuku ju Obstarávateľ príjme zaslaním oznámenia Poskytovateľovi. Poskytovateľ sa následne zaväzuje začať poskytovať konzultačné služby najneskôr do 5 pracovných dní od doručenia oznámenia Obstarávateľa, pokiaľ sa zmluvné strany nedohodnú inak. MD znamená Man-day, ktorý predstavuje pracovný čas jednej osoby zodpovedajúci jednému pracovnému dňu, teda spravidla 8 hodín.

[bookmark: _Toc824102798]Parametre kvality poskytovanej služby podpory
Kľúčové ukazovatele kvality služieb podpory prevádzky sú nasledujúce:
· Dostupnosť Servicedesk Poskytovateľa je nepretržite na základe automatizovanej komunikácie. Systém Poskytovateľa musí byť schopný prijať udalosť, požiadavku, incident kedykoľvek.
· Reakčné doby – Poskytovateľ sa zaviaže zmluvne dodržiavať garantované doby odozvy a riešenia uvedené v tejto v kapitole.

Spôsob nahlasovania
Servicedesk Poskytovateľa predstavuje jednotný kontaktný bod pre používateľov IT služby, ktorý je oprávnený kontaktovať podporu poskytovateľa IT služby. Komunikácia s poskytovateľom IT služby je zabezpečená počas, aj mimo prevádzkovej doby. Prijatá komunikácia od Obstarávateľa bude spracovaná v čase prevádzkovej doby poskytovateľa IT služby.
Služba bude realizovaná cez 3 úrovne podpory, s nasledujúcim označením:
· Podpora 1. stupňa (L1) bude zabezpečovaná Obstarávateľom
· Podpora 2. stupňa (L2) bude zabezpečovaná Poskytovateľom,
· Podpora 3. stupňa (L3), bude zabezpečovaná Poskytovateľom.

Definícia podpory používateľov:
· Podpora L1 (podpora 1. stupňa) - začiatočná úroveň podpory, ktorá je zodpovedná za riešenie základných problémov a požiadaviek koncových užívateľov a ďalšie služby vyžadujúce základnú úroveň technickej podpory. Základnou funkciou podpory 1. stupňa je zhromaždiť informácie, previesť základnú analýzu a určiť príčinu problému a jeho klasifikáciu. Typicky sú v úrovni L1 riešené priamočiare a jednoduché problémy a základné diagnostiky, overenie dostupnosti jednotlivých vrstiev infraštruktúry (sieťové, operačné, vizualizácie, aplikačné atď.) a základné užívateľské problémy (typicky zabudnutie hesla), overovanie nastavení SW a HW atď.
· Podpora L2 (podpora 2. stupňa) – riešiteľské tímy s hlbšou technologickou znalosťou danej oblasti. Riešitelia na úrovni Podpory L2 nekomunikujú priamo s koncovým užívateľom, ale sú zodpovední za poskytovanie súčinnosti riešiteľom 1. úrovne podpory pri riešení eskalovaného hlásenia, čo mimo iného obsahuje aj spätnú kontrolu a podrobnejšiu analýzu zistených dát predaných riešiteľom 1. úrovne podpory. Výstupom takejto kontroly môže byť potvrdenie, upresnenie, alebo prehodnotenie hlásenia v závislosti na potrebách Obstarávateľa. Primárnym cieľom riešiteľov na úrovni Podpory L2 je dostať Hlásenie čo najskôr pod kontrolu a následne ho vyriešiť - s možnosťou eskalácie na vyššiu úroveň podpory – Podpora L3.
· Podpora L3 (podpora 3. stupňa) - Podpora 3. stupňa predstavuje najvyššiu úroveň podpory pre riešenie tých najobťažnejších Hlásení, vrátane prevádzania hĺbkových analýz a riešenie extrémnych prípadov.
Samotná úroveň podpory je teda v 3 (troch) úrovniach s nasledovnými kompetenciami / úlohami:
· L1 podpory Informačného systému (Level 1, priamy kontakt s koncovým užívateľom):
· Jednotný kontaktný bod Objednávateľa,
· identifikácia Incidentu, Vady alebo výpadku Služby Systému alebo časti Služieb Systému
· poskytovanie údajov Poskytovateľovi potrebných pre nahlásenie resp. riešenie Incidentu 
· súčinnosť s Poskytovateľom pri riešení Incidentu
· riešenie základných užívateľských požiadaviek, ktoré nesúvisia s funkčnosťou systému
· forma podpory: Service Desk a pre vybrané skupiny koncových užívateľov cez telefón a e-mail
· L2 podpory Informačného systému (Level 2, postúpenie požiadaviek od L1): 
· Poskytovateľ
· riešenie Incidentu špecialistami
· identifikácia Incidentu na technickej úrovni 
· kategorizácia Incidentu, Vady (kritický resp. bezpečnostný, nekritický, bežný)
· postúpenie na riešenie L3 v prípade, že L2 nevie poskytnúť riešenie
· L3 podpory Informačného systému (Level 3, postúpenie požiadaviek od L2): 
· Poskytovateľ 
· riešenie Incidentu expertami v prípade potreby s výrobcom/vendorom
· súčinnosť s L2 prípadne s Obstarávateľom 

Servisná úroveň – požadovaná SLA 

Zabezpečenie SLA podpory na požadované obdobie v uvedenom rozsahu:
· Hot – line počas pracovných dní v čase od 8:00 – 16:00 hod. 
· Dostupnosť nahlasovania incidentov do Servicedesku poskytovateľa online je 24x7 
· Analýza chybových stavov a odstraňovanie nahlásených incidentov a chýb na úrovni (SLA 8x5, doba odozvy 1h, doba vyriešenia incidentu dočasne a trvale je podľa jeho priority špecifikovaná v nasledujúcich kapitolách)

Kategorizácia požiadaviek

Požiadavky Obstarávateľa sú kategorizované podľa priority. Prioritou sa rozumie klasifikácia používaná na identifikovanie relatívnej dôležitosti Incidentu (ďalej len „Priorita“). Incidentom  sa rozumie akákoľvek situácia, pri ktorej dôjde ku zníženiu výkonu/ kvality, funkčnosti alebo nedostupnosti podporovanej aplikácie (ďalej len „Incident“).

· Priorita P1,,vysoká‘‘ – znamená, že Incident spôsobuje nedostupnosť aplikácie alebo chybnú funkčnosť kritických funkcionalít aplikácie, nevyhnutných na jej používanie dohodnutým spôsobom, pričom chybná alebo nedostupná funkcionalita bráni činnosti Obstarávateľa s majoritným dopadom na užívateľov (viac ako 5 užívateľov), na obchodnú činnosť alebo nemožnosť poskytovania základnej služby.

· Priorita P2 ,,stredná‘‘ – znamená, že Incident spôsobuje zníženie výkonu / kvality aplikácie alebo chybnú funkčnosť aplikácie, , pričom chybná funkcionalita aplikácie môže byť nahradená iným technologickým a metodickým postupom a zároveň má Incident negatívny dopad na výkon činnosti Obstarávateľa, dopad na užívateľov (1-5 užívateľov), na produktivitu práce alebo zníženú kvalitu poskytovania základnej služby.

· Priorita P3 ,,nízka‘‘ – znamená, že Incident spôsobuje zníženie výkonu / kvality aplikácie alebo chybnú funkčnosť aplikácie,, pričom chybná funkcionalita aplikácie môže byť nahradená iným technologickým a metodickým postupom a zároveň Incident nebráni výkonu činnosti Obstarávateľa, pričom môže byť základná služba poskytovaná.

Doba odozvy a riešenie Incidentov 
Poskytovateľ bude Obstarávateľa poskytovať servisné služby a podporu počas pracovných dní. Do doby odozvy a doby riešenia sa započítava čas od 8:00 do 16:00 hod., pričom doba odozvy začína plynúť od momentu nahlásenia Incidentu Obstarávateľom do Servicedesku alebo telefonicky/emailom.

· „Doba odozvy” je čas, ktorý uplynie od zaevidovania Incidentu v Servicedesku Obstarávateľa do času akceptácie prijatia Incidentu Poskytovateľom.
· „Dočasná oprava“ je definovaná ako trvanie riešenia Incidentu, ktorým sa realizuje neutralizácia Incidentu a zároveň obnovenie funkčnosti aplikácie a zároveň oprava poškodených dát, ak takáto nastala.
· „Trvalá oprava“  je definovaná ako trvanie riešenia Incidentu, ktoré systémovo odstraňuje príčinu chybového stavu a zabraňuje jeho opakovaniu.

Doba riešenia incidentu
Poskytovateľ je povinný riešiť Incident pri zohľadnení nižšie uvedených chýb nasledovne:
	 
	Doba odozvy od nahlásenia incidentu po začiatok riešenia incidentu
	Dočasná oprava 
	Trvalá oprava

	Priorita P1    
	do 1 hodiny 
 
	do 8 hodín  
(1 pracovný deň) 
	do 24 hodín  
(3 pracovné dni) 

	Priorita P2    
	do 1 hodiny 
 
	do 16 hodín 
(2 pracovné dni) 
	do 32 hodín 
(4 pracovné dni) 

	Priorita P3   
	do 1 hodiny 
 
	do 32 hodín  
(4 pracovné dni) 
	do 64 hodín  
(8 pracovných dní) 



Požiadavky na hlásenie Incidentov sa spracúvajú počas prevádzkových hodín.

Zvýšenie priority Incidentu. Ak nastane vážny Incident Priority P1, je možné, aby sa  oprávnené osoby dohodli a vzájomne odsúhlasili odchýlky od stanoveného postupu.

[bookmark: _Toc82431660]Časové pokrytie poskytovania paušálnych potrieb
V nasledujúcej tabuľke sú identifikované parametre dostupnosti systému:
	Parameter
	Popis
	Hodnota

	RTO (Recovery Time Objective) 
	Množstvo reálneho času, ktorý má podnik na obnovenie svojich procesov na prijateľnej úrovni služieb po katastrofe, aby sa predišlo neúnosným následkom spojeným s prerušením.
	4 hodiny

	RPO (Recovery Point Objective) 
	Maximálne prijateľné množstvo straty údajov po incidente neplánovanej straty údajov, vyjadrené ako množstvo času (Definuje, ako často sa musia dáta zálohovať.)
	4 hodiny

	SDO (Service Delivery Objectives)
	Je minimálna úroveň služieb, ktoré sa majú dosiahnuť počas režimu alternatívneho procesu, kým sa neobnoví bežná situácia. Priamo súvisí s obchodnými potrebami.
	80%

	MTO (Maximum Tolerable Outage)
	Je to maximálny čas, počas ktorého môže systém alebo zdroj zostať nedostupný, kým jeho strata začne mať neprijateľný vplyv na ciele alebo prežitie organizácie.
	8 hodín

	AIW (Allowable Interruption Window)
	Je množstvo času, počas ktorého sú bežné operácie mimo prevádzky, kým nevzniknú veľké finančné problémy. Teraz toto povolené obdobie prerušenia alebo AIW predstavuje maximálne trvanie, počas ktorého sa podnik musí zotaviť alebo čeliť možnému zániku
	8 hodín


Tabuľka 2: Parametre dostupnosti systému

Požadovaná dostupnosť IS:
	Popis
	Parameter
	Poznámka

	Prevádzkové hodiny
	24 hodín
	od 8:00 hod. - do 16:00 hod. počas pracovných dní

	Servisné zásahy
	24 hodín
	od 16:00 hod. - do 6:00 hod. počas pracovných dní
od 00:00 hod. - 23:59 hod. počas dní pracovného pokoja a štátnych sviatkov
Realizácia servisných zásahov je vždy mimo prevádzkových hodín. Počas prevádzkových hodín len po schválení kompetentnými osobami Obstarávateľa.

	Dostupnosť produkčného prostredia IS
	98,5%
	· 98,5% z 24/7/365  tej. max ročný výpadok je 66 hod. 
· Maximálny mesačný výpadok je 5,5 hodiny.
· Vždy sa za takúto dobu považuje čas od 0.00 hod. do 23.59 hod. počas pracovných dní v týždni.
· Nedostupnosť IS sa počíta od nahlásenia incidentu Obstarávateľom v čase dostupnosti podpory Poskytovateľa (tej. nahlásenie incidentu na L3 v čase od 8:00 hod. - do 16:00 hod. počas pracovných dní).  Do dostupnosti IS nie sú započítavané servisné okná a plánované odstávky IS. 
V prípade nedodržania dostupnosti IS bude každý ďalší začatý pracovný deň nedostupnosti braný ako deň omeškania bez odstránenia vady alebo incidentu.


Tabuľka 3: Požadovaná dostupnosť IS
Paušálny poplatok v nasledujúcom mesiaci sa poníži o zmluvnú pokutu definovanú v zmluve vyčíslenú podľa vyššie uvedených parametrov.

Výnimky z výpočtu času nedostupnosti
Do výpočtu nedostupnosti D pre účely zníženia paušálnej odmeny sa nezapočítava: 
· čas nedostupnosti spôsobený nedostupnosťou iného IS,  
· čas nedostupnosti spôsobený okolnosťami vyššej moci,
· čas nedostupnosti spôsobený okolnosťami na strane Obstarávateľa, 
· čas nedostupnosti spôsobený okolnosťami tretích strán vylučujúcimi zodpovednosť, 
· čas nedostupnosti spôsobený výpadkami HW komponentov alebo infraštruktúry, systému ÚPVS z dôvodu ich zastaranosti, nedostatočnej kapacity, nedostatočnej podpory zo strany výrobcu, alebo iného dôvodu, ktorý nepatrí do zodpovednosti Poskytovateľa, 
· čas nedostupnosti spôsobený prekročením kapacity systému doručovania garantovaného Poskytovateľom zo strany používateľov alebo integrovaných systémov.

[bookmark: _Toc1699456754]Služby zmien malého rozsahu v rámci podpory prevádzky 
Služba rieši zabezpečenie takých úprav softvéru, ktoré vyplývajú zo zmien v prevádzkovom prostredí Obstarávateľa. Rozsah prácnosti požadovaných úprav v rámci malých zmien funkčnosti nesmie presiahnuť 10 MD (80 osobohodín) mesačne vrátane prácnosti v rámci Servisnej technickej a aplikačnej podpory. Tento rozsah nemusí byť v rámci kalendárneho mesiaca vyčerpaný naraz. Čerpanie bude merané na základe jednotky osobohodina, pričom bude započítaná každá aj začatá osobohodina. Nevyčerpané MD alebo osobohodiny malých zmien funkčnosti budú prenesené do nasledujúcich kalendárnych mesiacov resp. období.

[bookmark: _Toc1694263620]Rozsah poskytovaných služieb podpory prevádzky a zmien malého rozsahu v rámci paušálnych služieb

Počet mesiacov poskytovania služby podpory prevádzky:	
· 48 mesiacov
Počet človekodní poskytovania služby menších zmien:
· 10 MD / 1 mesiac


[bookmark: _Toc672440636]ŠPECIFIKÁCIA OBJEDNÁVKOVÝCH SLUŽIEB A  SPÔSOBU PLNENIA

Poskytovanie Objednávkových služieb sa riadi procesom Manažment zmien, ktorý vychádza z princípov  metodiky riadenia informačných služieb ITIL. Každú objednanú službu je Obstarávateľ povinný Poskytovateľovi zadať ako Požiadavku na zmenu prostredníctvom systému pre správu požiadaviek Poskytovateľa v zmysle procesu Manažment zmien Obstarávateľa. Iná forma zadania Požiadavky na zmenu je možná len v prípade nefunkčnosti predmetného systému po dohode oboch strán (napr. email).

Poskytovateľ sa zaväzuje poskytovať Obstarávateľovi taktiež služby za účelom rozvoja, zmeny aplikácie, prípadne iných činností súvisiacich s aplikáciou SAP ako súčasť služby podpory prevádzky, servisnej údržby a poskytovania technickej podpory jednotného účtovného systému SAP aj v rozsahu neuvedenom v kapitole 2. tohto opisu predmetu zákazky. Služby podľa tohto odseku tohto článku Zmluvy sa Poskytovateľ zaväzuje Obstarávateľovi poskytnúť 
a) Rámcovo, na základe písomnej objednávky Obstarávateľa. Poskytovateľ bez zbytočného odkladu, najneskôr však do 10 pracovných dní od obdržania požiadavky Obstarávateľa, predloží Obstarávateľovi cenovú ponuku vyhotovenú v súlade s článkom IV ods. 1 písm. c) tejto Zmluvy na odsúhlasenie. V prípade odsúhlasenia cenovej ponuky ju Obstarávateľ prijme zaslaním písomnej objednávky Poskytovateľovi. Poskytovateľ sa následne zaväzuje začať poskytovať tieto služby najneskôr do 10 pracovných dní od doručenia objednávky Obstarávateľa, pokiaľ sa zmluvné strany nedohodnú inak. 
b) Počas pracovných dní v čase 8:00 do 16:00 hod.

[bookmark: _Toc1993633713]Zapracovávanie požiadaviek Obstarávateľa na implementáciu zmien v systéme
Rozvoj IS v zmysle požiadaviek Obstarávateľa v nasledovnom členení:
c) Požiadavky obstarávateľa vyplývajúce z potrieb vecne príslušných útvarov za účelom:
· zvyšovania automatizácie a elektronizácie,
· úprav, zmien a doplnia procesov,
· úprav a rozširovania funkcionality,
· integrácie a konsolidácie údajovej základne,
· úprav komunikačných rozhraní a integrácie na zdroje dát (poskytovanie údajov spolupracujúcim systémom a preberanie údajov zo spolupracujúcich systémov),
· spolupráce s integrujúcimi systémami.
d) Požiadavky, ktorých potreba objektívne vyplynie až na základe prevádzkových potrieb IS v čase plnenia zmluvy za účelom:  
· opätovnej inštalácie IS a systémových komponentov po vadách infraštruktúry Obstarávateľa alebo neočakávaných udalostiach spôsobených prírodným alebo ľudským faktorom,
· rekonfigurácie a reinštalácie IS a systémových komponentov v prípade  technologických zmien v prostredí Obstarávateľa,
· inštalácie nových verzií systémových komponentov v prípade ich upgradu.
e) Iné požiadavky Obstarávateľa súvisiace s IS.

Nižšie uvedený zoznam činností môže byť po vzájomnej dohode Poskytovateľa a Obstarávateľa prispôsobený efektívnemu riadeniu procesov podľa potrieb Obstarávateľa.
[bookmark: _Toc521725090] Spôsob riešenia objednávkových služieb
[bookmark: _Toc723812309]Posúdenie špecifikácie a kategorizácie Požiadaviek na zmenu  (činnosť č. 1)
0. Obstarávateľ špecifikuje požiadavky na zmeny v informačnom systéme. 
0. Na základe požiadaviek Obstarávateľa potvrdí Poskytovateľ oboznámenie sa s požiadavkami a navrhne časový harmonogram pre vypracovanie činnosti vypracovanie Analýzy dopadov (vrátane posúdenia vplyvu na bezpečnosť) a cenovej ponuky. Analýza dopadov môže byť súčasťou cenovej ponuky.
Poskytovateľ má právo požiadať Obstarávateľa o doplnenie informácií slúžiacich k úplnému porozumeniu Požiadaviek na zmenu počas lehoty 5 pracovných dní. 
0. Predpokladom pre zahájenie činnosti č. 2 je odsúhlasenie činnosti č. 1 Obstarávateľom. 
[bookmark: _ihv636][bookmark: _Toc542677520]Vypracovanie a schválenie Cenovej ponuky vrátane analýzy dopadov (činnosť č. 2)
0. Na základe Obstarávateľom vyplneného a doručeného formulára pre Objednávkové služby vypracuje Poskytovateľ cenovú ponuku, ktorá bude obsahovať návrh riešenia vrátane analýzy dopadov a predpokladaného harmonogramu prác s uvedením navrhovanej doby poskytnutia Objednávkových služieb a plán ich realizácie. Súčasťou plánu realizácie Objednávkových služieb bude špecifikácia akceptačných testov a ostatných požadovaných vyplnení pre Poskytovateľa.
0. [bookmark: OLE_LINK4]Po doručení Cenovej ponuky Obstarávateľovi je tento povinný do desiatich (10) pracovných dní zapísať pripomienky alebo schváliť cenovú ponuku vyplývajúce z doručeného návrhu bez výhrad. 
0. Poskytovateľ je povinný do piatich (5) pracovných dní pripomienky odborne posúdiť a upraviť Cenovú ponuku v súlade so vznesenými pripomienkami. V prípade, ak nie je možné niektorú z pripomienok Obstarávateľa akceptovať, Poskytovateľ túto skutočnosť bezodkladne písomne oznámi Obstarávateľovi aj s príslušným odôvodnením, v ktorom náležite preukáže rozpor pripomienky s konkrétnou Požiadavkou na zmenu alebo inú relevantnú skutočnosť, ktorá odôvodňuje nezapracovanie pripomienky Obstarávateľa.
0. Obstarávateľ je povinný preveriť spôsob zapracovania pripomienok a schváliť Cenovú ponuku alebo v prípade nesúhlasu zaslať svoje stanovisko Poskytovateľovi do piatich (5) pracovných dní. 
0. Po schválení Cenovej ponuky predloží Cenovú ponuku na schválenie Obstarávateľovi.
0. Ak nedôjde k schváleniu Cenovej ponuky postupom podľa tohto bodu činnosti č. 2, o ďalšom postupe záväzne rozhodne Obstarávateľ.
[bookmark: _Toc474320305]Objednanie realizácie Objednávkových služieb
0. Objednávka realizácie Objednávkových služieb je možná len na základe predchádzajúceho rozhodnutia Obstarávateľa o schválení Cenovej ponuky.
0. Obstarávateľ je oprávnený doručiť Poskytovateľovi písomnú záväznú objednávku najneskôr do jedného (1)  mesiaca odo dňa schválenia Cenovej ponuky ak nebude dohodnuté inak.
[bookmark: _Toc92469804]Realizácia Objednávkových služieb 
0. K začatiu realizácie Požiadavky na zmenu dôjde až po zaslaní písomnej objednávky Obstarávateľom.
0. Obstarávateľ a Poskytovateľ určia kontaktné osoby zodpovedné za realizáciu Požiadavky na zmenu.
0. Poskytovateľ navrhne detailný plán realizácie Požiadavky na zmenu s definovaním vlastníkov jednotlivých plnení, vrátane definovania požiadaviek na súčinnosť Obstarávateľa a s návrhom termínov plnení jednotlivých úloh vrátane plánu akceptačných testov. 
0. Poskytovateľ pravidelne raz týždenne prípadne podľa dohody medzi Poskytovateľom a Obstarávateľom so zohľadnením potrieb zmenového konania poskytuje odpočet plnenia realizácie zmeny podľa odsúhlaseného detailného plánu realizácie zmeny Obstarávateľom.
0. Realizácia služieb sa riadi relevantnými pravidlami uvedenými v dokumente „Všeobecné pravidlá pre partnerské firmy dodávajúce IT infraštruktúru a softvér“.
[bookmark: _Toc2003583994]Otestovanie zmeny Poskytovateľom
0. Poskytovateľ sa zaväzuje otestovať implementovanú zmenu a vykonať bezpečnostné posúdenie zmeny pred vykonaním záverečných akceptačných testov.
0. Poskytovateľ sa zaväzuje overiť dodržanie štandardov pre informačné systémy MHTH.
Otestovanie zmeny Obstarávateľom
0. Testovanie bude prebiehať na základe odsúhlasených akceptačných testov. Vykonávať ho bude zástupca Obstarávateľa za prípadnej súčinnosti Poskytovateľa. Výsledky testovania budú následne podpísané zástupcami oboch strán. Bez podpisu oboch strán bude test považovaný za nevykonaný.  
0. Riešenie musí byť nasadené v testovacom a produkčnom prostredí, pričom tieto prostredia musia byť od seba izolované. Testovacie prostredie musí predstavovať funkčne kópiu produkčného prostredia.  
0. Ciele testovania:  
· Overiť správnosť integrity všetkých komponentov systému.  
· Overiť, že všetky požiadavky sú správne implementované.  
· Identifikovať a zistiť nedostatky.  
0. Typy testovania (v závislosti od charakteru zmenovej požiadavky po dohode oboch strán):  
· Používateľské testy funkčného používateľského rozhrania (UX testovanie): Zhodnotenie užívateľskej skúsenosti a intuitívnosti rozhrania. 
· Užívateľské testovanie: Zber spätnej väzby od skutočných používateľov na optimalizáciu funkčnosti a efektivity systému. 
· Individuálne a funkčné testovanie: Validácia funkcionality a implementovania jednotlivých požiadaviek. 
· Záťažové a výkonnostné testovanie: Testovanie kapacity systému pri maximálnom zaťažení. 
· Bezpečnostné testovanie: Overenie ochrany systému proti možným hrozbám a zraniteľnostiam. 
· Testovanie obnovy: Validácia navrhnutých DRP je vykonávaná a dokumentovaná MHTH za súčinnosti dodávateľa, tak aby bola overená ich vykonateľnosť v rámci požadovaných RTO/RPO. Pri validácii DRP bude overená aj kompletnosť dodaných testovacích scenárov. Úspešná validácia vykonateľnosti DRP spolu s úspešným testom funkčnosti je nutná podmienka na odovzdanie systému do prevádzky. 
· Pravidelné testovanie obnovy: Minimálne jedenkrát za rok musí prebehnúť skúška či je zabezpečené, že systém sa dá efektívne obnoviť. Testy budú vykonávať zodpovední pracovníci MHTH. V rámci trvania záruky bude dodávateľ počas týchto testov poskytovať súčinnosť a supervíziu. V prípade odhalenia nedostatkov počas pravidelného testu počas trvania záruky, je dodávateľ povinný v rámci tejto záruky vykonať nápravné opatrenia, tak aby nedostatky boli odstránené. Validácia odstránenia nedostatkov sa potvrdí opätovným vykonaním testu. Za plánovanie a dokumentáciu testov zodpovedá MHTH. Za kompletnosť a dodanie vykonateľnej postupnosti krokov zodpovedá dodávateľ. 

Limity vád pre akceptáciu Objednávkovej služby:
	Kategória Vady
	Popis
	Povolený počet defektov

	Kritická
	Vady s dopadom na základné funkcionality IS, ktorý by v prípade výskytu v produkčnom prostredí znemožnil prevádzku IS alebo jeho časti,  alebo spôsobil chybnú funkčnosť IS alebo jeho časti. V prípade výskytu sa zastavuje testovanie. 
	0

	Bežná
	Vady s nepodstatným dopadom na prevádzku IS, ktorý by v prípade výskytu v produkčnom prostredí nespôsobil chybnú funkčnosť IS alebo jeho časti.  Nemá dopad na testovanie.
	3


[bookmark: _Toc947314407]Zmenové príručky a dokumentácia
0. Ak pri realizácií Požiadavky na zmenu dôjde ku modifikácii postupov správy, inštalácie alebo používania akejkoľvek časti funkcionality informačného systému, Poskytovateľ spolu s dodaním riešenia je povinný zabezpečiť pri odovzdávaní riešenia aj dodanie aktualizovanej dokumentácie so zaznamenaním vykonaných zmien. Rovnako je povinný Poskytovateľ udržiavať aktuálnu a poskytnúť Obstarávateľovi aktualizovanú dokumentáciu.
0. Dokumentácia k jednotlivým plneniam sa odovzdáva priebežne do repozitára dokumentácie.
[bookmark: _Toc935564979]Školenie
Poskytovateľ zabezpečí vyškolenie Obstarávateľom definovaných osôb v rozsahu a v predmete definovanom Obstarávateľom  v Objednávke. 

[bookmark: _Toc111696649]Plánované zmeny ERP systému
[bookmark: _Toc1443965343]Kapitola sumarizuje hlavné plánované zmeny ERP systému, ktoré budú realizované formou objednávkových služieb podľa potrieb Obstarávateľa. Zahŕňa najmä nevyhnutný prechod existujúceho riešenia SAP ERP na platformu SAP S/4HANA a súvisiace aktivity technickej konverzie, úprav dát, aplikácií, integrácií, testovania a uvedenia do produkčnej prevádzky. Súčasťou plánovaných zmien je aj rozvoj integračných väzieb na ďalšie interné a externé systémy, predovšetkým GIS, CRM a ďalšie riešenia podľa budúcich potrieb MHTH.
Prechod na SAP S/4 HANA
Kritickým míľnikom je skutočnosť, že podpora produktov SAP ERP ECC zo strany spoločnosti SAP končí v roku 2027. Prechod na platformu SAP S/4HANA preto predstavuje nevyhnutný krok v rámci prvého roku podpory a prevádzky riešenia, pričom súčasne predstavuje strategickú príležitosť na konsolidáciu aplikačného ERP prostredia. Proces Go-Live preto musí byť realizovaný do konca roku 2027.
Na základe vykonanej Analýzy pripravenosti na prechod na SAP S/4HANA bol ako odporúčaný identifikovaný scenár systémovej konverzie (Brownfield Conversion). Preto v rámci projektu prechodu sa predpokladá realizácia najmä nasledovných aktivít:
· Technická konverzia
· príprava a realizácia systémovej konverzie SAP ERP ECC 6.0 EHP8 na platformu SAP S/4HANA,
· migrácia databázovej platformy Microsoft SQL Server na SAP HANA,
· príprava cieľovej infraštruktúry a prechod na podporované operačné prostredie.
· Dáta a kmeňové údaje
· realizácia aktivít súvisiacich s konverziou zákazníkov a dodávateľov do modelu Business Partner (Customer Vendor Integration),
· kontrola, čistenie a konsolidácia kmeňových údajov pred konverziou.
· Aplikácie a integrácie
· posúdenie a vyriešenie relevantných Simplification Items identifikovaných nástrojom SAP Readiness Check,
· analýza a úprava zákazníckeho vývoja identifikovaného ako potenciálne nekompatibilného s prostredím SAP S/4HANA,
· overenie kompatibility využívaných integračných rozhraní a realizácia potrebných úprav integračných scenárov,
· príprava používateľov na využívanie funkcionalít SAP Fiori.
· Testovanie a prechod do prevádzky
· vykonanie technických, integračných, funkčných a používateľských testov,
· príprava a realizácia migračného a produkčného prechodu (Go-Live),
· stabilizácia riešenia a podpora prevádzky po uvedení systému do produkčného prostredia.
Podrobné výsledky analýzy pripravenosti, identifikované riziká, odporúčania a technické podklady budú uchádzačom sprístupnené v rámci realizácie rozvoja prostredníctvom dokumentu MHTH_Analýza pripravenosti na prechod na S_4HANA_FINAL.

[bookmark: _Toc1730039503]Plánované integrácie systémov
Táto podkapitola opisuje predpokladaný rozsah budúcich integračných väzieb ERP systému SAP na ďalšie informačné systémy Obstarávateľa. Konkrétny rozsah, architektúra, dátové objekty, spôsob výmeny údajov a harmonogram realizácie jednotlivých integrácií budú spresnené v rámci detailnej analýzy každej zmenovej požiadavky a následne realizované formou objednávkových služieb.
Cieľom plánovaných integrácií je zabezpečiť efektívnu, riadenú a bezpečnú výmenu údajov medzi SAP ERP, resp. budúcim prostredím SAP S/4HANA, a nadväzujúcimi systémami používanými pri podpore obchodných, prevádzkových, technických, zákazníckych a reportingových procesov MHTH. Integrácie musia byť navrhnuté tak, aby podporovali konzistentnosť kmeňových a transakčných údajov, minimalizovali manuálne zásahy používateľov a umožňovali ďalší rozvoj aplikačného prostredia.

Plánované integrácie:
· Rozhranie na GIS
Integrácia na GIS bude zameraná najmä na prepojenie evidencie technických objektov a zariadení v SAP s priestorovou evidenciou a prevádzkovými údajmi vedenými v geografickom informačnom systéme. Očakáva sa podpora obojsmernej výmeny údajov tak, aby bolo možné zosúladiť technickú evidenciu, informácie o poruchách, plánovanej a vykonanej údržbe, odborných prehliadkach a stave zariadení medzi oboma systémami. Predpokladaná je obojsmerná integrácia.
Predmetom integrácie bude:
· Prenos údajov o zariadeniach
· evidencia porúch a poruchových stavov, 
· evidencia údržby, vlastnej opravy, odbornej prehliadky.

· Rozhranie na CRM
Integrácia na CRM bude zameraná na podporu zákazníckych a obchodných procesov, najmä na výmenu kmeňových údajov obchodných partnerov, údajov o zmluvách, objednávkach, fakturačných podkladoch a vystavených faktúrach. Navrhované riešenie musí zabezpečiť jednoznačné vlastníctvo údajov, pravidlá synchronizácie, kontrolu duplicít a jednotnú identifikáciu obchodných partnerov a obchodných dokumentov medzi systémami.
Predmetom integrácie bude:
· Prenos kmeňových údajov
· Prenos objednávok a faktúr

· Iné podľa špecifikácie a potrieb MHTH.
Súčasťou realizácie každej plánovanej integrácie bude najmä vypracovanie detailnej integračnej analýzy, návrh cieľovej architektúry rozhrania, špecifikácia dátových objektov a smeru tokov údajov, definovanie spôsobu autentifikácie a autorizácie, návrh mechanizmov monitoringu a spracovania chýb, príprava testovacích scenárov, vykonanie integračných a používateľských testov, aktualizácia technickej a používateľskej dokumentácie a podpora pri uvedení rozhrania do produktívnej prevádzky.

[bookmark: _Toc732638892]Rozsah poskytovaných služieb 
Počet človekodní poskytovania objednaných služieb: 
· 2000 MD / 48 mesiacov 
[bookmark: _Toc2095298047]

Požadovaný rozsah SAP podpory (na obdobie 48 mesiacov)

	[bookmark: _Hlk216343279]Servisné služby a podpora / Mesačné poplatky

	Názov položky
	mesiace
	Služby požadované na obdobie

	Pravidelné paušálne servisné služby a technická podpora zabezpečujúca bezproblémovú prevádzku SAP systémov, riešenie incidentov, operatívna podpora a asistencie podľa potrieb prevádzky, konzultačné služby v rozsahu 10 MD mesačne (analýzy, optimalizácie, konfigurácie, odborné poradenstvo).
	48
	01.01.2027 - 31.12.2030




	Služby rozvoja systému (MD) na vyžiadanie
	

	Názov položky
	(MD)max
	Služby požadované na obdobie

	Projektový manažér SAP
	2000
	01.01.2027 - 31.12.2030

	Architekt
	
	

	Konzultant SAP
	
	

	Programátor ABAP
	
	

	Tester SAP
	
	

	Školiteľ
	
	

	Prechod na S/4 HANA
	
	

	Integrácie

